Държавен вестник, бр. 6, 2014 г., стр. 35

БРОЙ  6	
Д Ъ Р Ж А В Е Н  В Е С Т Н И К 	
СТР.  35  
Г л а в а  ч е т в ъ р т а
ПОЛЗВАНЕ НА ПРЕНОСНАТА МРЕЖА
Чл. 62. (1) Преносната мрежа се ползва за 
пренос на електрическа енергия, за предоставя-
нето на допълнителни услуги и за получаване 
на системни услуги.
(2) Ползването се извършва чрез вкарване 
на мощност/електроенергия от уредбите на 
производителите в определени възли на пренос-
ната мрежа и изкарване на еднаква мощност/
електроенергия от същите или други възли чрез 
уредбите на клиентите при обезпечени системни 
показатели – честота, напрежение, сигурност.
(3) Операторът на електропреносната мрежа 
определя и контролира максимално допустимата 
мощност, която може да бъде вкарана във/или 
съответно изкарана от всеки възел на преносната 
мрежа през всеки период, за да не бъдат нарушени 
показателите на електроенергийната система.
(4) Ползването се основава на договор за 
достъп (право на ползване на преносната мрежа, 
предоставяне на допълнителни услуги и ползване 
на системни услуги), сключен между ползвателя 
и оператора на електропреносната мрежа.
(5) В договора по ал. 4 се уточняват взаи-
моотношенията, възникващи във връзка с раз-
поредбите по тази и следващите глави между 
ползвателите на преносната мрежа, от една 
страна, и оператора на електропреносната мре-
жа, от друга.
Чл. 63. (1) Производителите ползватели на 
преносната мрежа, които са получили право на 
ползване на преносната мрежа и системните ус-
луги, доставят в преносната мрежа договорената 
от тях електроенергия въз основа на разрешени 
от оператора на електропреносната мрежа гра-
фици за доставки през всеки единичен пазарен 
интервал (период на сетълмент), а клиентите 
ползватели на преносната мрежа получават от нея 
договорената от тях електроенергия въз основа 
на разрешени от оператора на електропреносната 
мрежа графици за доставки.
(2) През преносната мрежа се пренася доста-
вената от ползвателите производители електро­
енергия до ползвателите клиенти в съответствие 
с диспечираните от оператора на електропренос-
ната мрежа графици за доставки, електроенерги-
ята за балансиране, електроенергията за загуби 
в преносната мрежа, междусистемни графици 
за обмен на електроенергия, в т.ч. графици за 
компенсиране на нежеланите отклонения.
(3) Ползвателите на преносната мрежа се 
балансират за разликата между фактическата 
доставена и респективно получена от мрежата 
електроенергия и тази по договорения график за 
доставка по ред и условия, указани в Правилата 
за търговия с електрическа енергия (ДВ, бр. 66 
от 2013 г.).
(4) Операторът на електропреносната мрежа 
осъществява общия баланс между производство-
то и потреблението на електрическа енергия в 
зоната/блока за управление (контролния блок) 
чрез съвместното използване на резервите за 
първично, вторично и третично регулиране, 
пазари на балансираща енергия, както и чрез 
активиране на студения резерв.
(5) Операторът на електропреносната мрежа 
изкупува от доставчици необходимите за сигур-
ността на ЕЕС допълнителни услуги, в т. ч. студен 
резерв, и ги предоставя на всички ползватели на 
преносната мрежа заедно със системните услуги, 
които той извършва.
(6) При възникване на обстоятелства, застра-
шаващи сигурността на работата на електроенер-
гийната система или на части от нея, операторът 
на електропреносната мрежа има право вре-
менно да спира изпълнението на сделки или да 
променя договорените количества електрическа 
енергия по тях при условия и по начин, описани 
в Правилата за търговия с електрическа енергия 
и наредбите съгласно чл. 74, ал. 1 и чл. 115 ЗЕ.
(7) Взаимните задължения между ползва-
телите на преносната мрежа при процеса на 
ползване на мрежата и системните услуги, както 
и при балансирането на графиците за доставка 
се определят след периода на ползване (достав-
ката), по ред и начин, определени в Правилата 
за търговия с електрическа енергия.
(8) Операторът на електропреносната мрежа 
санкционира нарушителите на договорените с 
ползвателите на мрежата технически изисквания 
за надеждна работа на електроенергийната сис-
тема съгласно условията на договора за достъп.
Чл. 64. (1) Всички места на обмен на елек-
трическа енергия между преносната мрежа, 
ползвателите на преносната мрежа и съседни 
контролни зони/блокове трябва да са оборуд-
вани със средства за търговско измерване на 
електрическата енергия съгласно правилата по 
чл. 83, ал. 1, т. 6 ЗЕ.
(2) За целите на участие в пазара на електри-
ческа енергия ползвателите на преносната мрежа 
се обединяват чрез формиране на балансиращи 
групи. Участниците във всяка балансираща група 
упълномощават с договор финансово отговорно 
юридическо лице за уреждане небалансите на 
съответната група (координатор на балансираща-
та група), което трябва да е регистрирано лице 
за участие в пазара на балансираща енергия.
(3) Операторът на електропреносната мрежа 
сключва договори с координаторите на балан-
сиращи групи след потвърждаване готовността 
да се събират, удостоверяват и предоставят 
търговско измерените фактически доставяни 
енергии през всеки единичен пазарен период 
за всяко място на измерване по границата на 
съответната балансираща група.
Чл. 65. (1) Обменът на електрическа енер-
гия между дадена балансираща група и други 
ползватели на преносната мрежа и/или други 
балансиращи групи се извършва по графици 
за доставка, обединяващи всички графици за 
доставка на всички ползватели, чиито обекти са 
включени в дадената балансираща група.
(2) Изготвянето на графиците за доставка на 
балансиращата група и реализирането на по-
твърдените от оператора на електропреносната 
мрежа графици се извършва от координатора на 
балансиращата група.